L'Ajuntament de Llíria reconeix la labor del personal municipal que s'ha jubilat enguany
18 de desembre de 2020

L'Ajuntament de Llíria ha entregat hui els Diplomes Honorífics d'Empleat Públic als nou treballadors i treballadores municipals que s'han jubilat enguany, en reconeixement als seus anys de serveis.

En la modalitat d'or, per més de 30 anys en l'administració, els han rebuts Lluís Andés Merino (administratiu), Maribel Nácher Faubel (auxiliar administrativa), José Tomás Cotanda (coordinador de la Brigada d'Obres i Serveis), Federico Ortiz Pascual (coordinador de la Brigada de Parcs i Jardins) i Isidro Romaguera Ramírez (agent de la Policia Local).

En reconeixement a més de 20 anys de servei públic, s'ha entregat el diploma en la modalitat de plata a Cesáreo Ibáñez Aliaga (conserge d'Educació) i Josefa Alambra Sánchez (monitora del Centre Ocupacional).

A més, el ple de Llíria també va distingir a Marta Burillo Martínez (treballadora social) amb el diploma d'or i a Josefa Valero Cuevas (auxiliar administrativa) amb el de plata, encara que no han pogut assistir a l'acte per motius personals.

L'alcalde Manolo Civera els ha agraït “la seua vocació de servei públic i la seua dedicació pel poble de Llíria, amb una gran trajectòria professional que fan molt merescut este reconeixement”.